Ritratti: FB.com .td_uid_2_60e3f0d23b04a_rand.td-a-rec-img{text-align:left}.td_uid_2_60e3f0d23b04a_rand.td-a-rec-img img{margin:0 auto 0 0} Il-Ministru għall-Enerġija Miriam Dalli spiegat ir-raġuni li fuqha ttieħdet id-deċiżjoni biex il-Gvern jinvesti fit-tieni interconnector bejn Malta u Sqallija. Meta kienet qed titkellem fil-parlament dwar l-abbozz tal-liġi li jemenda l-att dwar ir-Regolatur għas-Servizzi tal-Enerġija u l-Ilma, Dalli qalet li l-istudji juru li interconnector ieħor bejn Malta u Ragusa hija irħas, l-iqsar distanza u l-aktar effiċenti għax jkun hemm inqas telf t'enerġija. Hija qalet li t-tieni interconnector se jagħti aktar flessibiltà fil-produzzjoni tal-Enerġija għax Malta tista' takkwista enerġija rinovabbli u tnaqqas id-dipendenza fuq l-impjanti tal-Electrogas u l-BWSC. Fl-istess waqt tnaqqas ukoll id-dipendenza fuq cabel wieħed. Dalli qalet li Malta għandna fost l-irħas prezzijiet fl-Enerġija fejn għal kull €100 li tħallas familja f'Malta, fil-Ġermanja tħallas €231, waqt li l-medja fl-UE hi €164. Il-Ministru qalet li madanakollu l-irħas prezz mhux dejjem hu provdut mill-Interconnector. Hija qalet fejn id-domanda tkun fl-ogħla livelli tagħha jiġifieri fid-9pm, il-prezz tal-Interconnector ikun l-ogħla fost il-provisti tal-elettriku b'€188 għal kull megawatt jew €0.19 kull unit. Hija spjegat kif wara perjodu kwiet fil-qasam tal-enerġija fejn id-domanda kienet naqset minħabba r-restrizzjonijiet tal-pandemija, fit-30 ta' Ġunju li għadda Malta leħqet domanda għall-elettriku rekord. "Għalfejn it-tieni interconnector? Jekk nużawh biss terz?" – Ryan Callus Id-deputat Nazzjonalista Ryan Callus qal li filwaqt li l-Oppożizzjoni hi favur it-tieni interconnector, staqsa "x'nambuh? Jekk l-interconnector nużawh biss terz biex nagħmlu sinjuri lil Electrogas." Huwa qal li filwaqt li fl-2017, l-Gvern kien qed juża' l-Interconnector f'87% tal-ħin, dan naqas drastikament waqt il-bini tal-powerstation tal-electrogas għal 41% biex dan baqa' nieżel għal 35% fl-2019 u 22% fl-2020. Callus qal li r-rapport tal-Awditur Ġenerali jgħid li f'sena u nofs, kieku ntuża' l-interconnector, il-Gvern kien iħallas €10 miljuni inqas fuq enerġija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60e3f0d23b31d_rand.td-a-rec-img{text-align:left}.td_uid_3_60e3f0d23b31d_rand.td-a-rec-img img{margin:0 auto 0 0}